הדס כהן, בת ה-17, תלמידת כיתה י"א בתיכון יחד, מינפה את חשבון האינסטגרם שלה לפלטפורמת דוגמנות - בזמנה הפנוי, בין בחינות סוף השנה, היא שרה בלהקה מקצועית וחולמת להופיע על במות. ויש לה מסר אחד פשוט לעולם: "קמתם בבוקר? פתחתם עיניים? אתם מתפקדים? כל השאר זה בונוס"
בימים אלה עסוקה הדס כהן, בת ה-17, תלמידת י"א בתיכון יחד, בבחינות סוף השנה – במקביל היא לא מזניחה את חשבון האינסטגרם שלה, שפתחה רק לפני שמונה חודשים וכבר עומד על 50 אלף עוקבים. במהלך התקופה הצרה היא כבר הספיקה לקבל עשרות הצעות לשיתופי פעולה מגופים מסחריים, ואפילו היא מצליחה להרוויח קצת כסף. "התחלתי להתעסק בכל עניין האינסטגרם לפני שמונה חודשים, איך זה התחיל? במקרה העליתי תמונה שהגיעה להמון אנשים, 2,000 עוקבים הגיבו", היא מספרת, "זרמתי עם זה והמשכתי להעלות תוכן מעניין. לאט לאט קיבלתי גם הצעות לשיתופי פעולה וקמפיינים שונים – בעיקר צילומים לבגדי ים".
מה לדעתך מייחד את חשבון האינסטגרם שלך?
"אני משתדלת להיות מעניינת, האמת שקשה לי מאוד לגוון בתמונות כי אני מאוד מקובעת בסגנון התמונות שאני אוהבת. אבל אני מנסה שהתמונות שלי יהיו כמה שיותר טבעיות ובלי פילטרים מיותרים כדי לא ליצור אשליות, למרות שמידי פעם כיף לשחק עם צבעים ולהפוך את התמונה למעניינת יותר. אין לי כל כך משהו שמייחד אותי, כנראה שמי שעוקב פשוט אוהב את התוכן שאני מעלה. אני רוצה מאוד להוסיף ערך מוסף לעמוד שלי ולא להעלות רק תמונות של עצמי".
איך ההורים שלך מגיבים לזה שעוקבים אחרייך כל כך הרבה אנשים?
"בהתחלה הם חטפו שוק כשהגעתי ל-10 אלף עוקבים. אבא ממש דאג, אמא היתה קצת יותר בצד שלי. היא הבינה שזה חשוב לי ושזה משהו שאני אוהבת להשקיע בו, שאני לומדת להיות עצמאית בענייני כספים, שיווק ופרסום. לאט לאט הם התרגלו והיום אבא גם עוזר לי בכל מיני דברים. כמובן שהוא עדיין לא מבסוט על זה שכל העולם יכול לראות תמונות שלי בפוזה כזו או אחרת כי אני הבת שלו".
איך את מתמודדת עם זה שמזהים אותך ברחוב?
"הרבה פעמים בוהים בי ואז זה קצת לא נעים כי אני מרגישה שבוחנים אותי. בהתחלה נלחצתי מזה מאוד והייתי דואגת לצאת מתוקתקת מהבית, אפילו לבית הספר – רק כדי שלא יגידו שאני נראית לא טוב כמו באינסטגרם. היום אני מבינה שכולנו בני אדם וזה שיש לי עוקבים לא אומר שאני לא יכולה לצאת לפעמים בפיג'מה ובכפכפים מהבית בלי לדפוק חשבון".
מהי הדרך הכי מצחיקה שמישהו אי פעם התחיל איתך?
"הייתי באירוע משפחתי עם אמא שלי, ואחד המוזמנים עמד על ידינו והתחיל לדבר עם אמא שלי על כמה שאני מדהימה, ושאל אותה האם היא נותנת לו אישור להתחיל איתי. הוא היה בן 30 להערכתי".
אז מה עם זוגיות באמת?
"האמת שכרגע אני ממש לא מחפשת. הייתי בשלוש שנים האחרונות בשני קשרים רציניים אחד אחרי השני. נראה לי שילדה בגילי צריכה גם קצת את הלבד שלה. אני צריכה להתעסק יותר בלימודים ובתחביבים ולשם שינוי להשקיע זמן בעצמי ולא בבן הזוג".
מה את עושה כשאת לא מתעסקת באינסטגרם?
"אני שרה בלהקה מקצועית שנקראת 'אקורד' כבר 7 שנים ומגיעה לחזרות 3 פעמים בשבוע, באולפן הקלטות צמוד שבו אנחנו מקליטים את השירים להופעות שלנו. בחלק מההופעות אנחנו שרים בלייב, למשל בהופעות בהר הרצל. לרוב אני מעדיפה לא להעלות הקלטות מהטלפון לחשבון האינסטגרם כי זה תמיד נשמע קצת מעוות ויכול לעשות רושם לא טוב. אני מאמינה שבעתיד כשארגיש שאני שלמה עם מה שאני עושה אעלה עוד סרטונים".
יוצא לך לקבל גם תגובות שליליות מצד עוקבים?
"למזלי לא יוצא לי לקבל הרבה תגובות פוגעניות, אבל היתה תגובה אחרת שהייתה אמורה לפגוע בי ובדיעבד החמיאה לי. מישהי כתבה לי: 'רואים שאת מציירת ריסים בתוכנה ושהעיניים שלך לא אמתיות" – זה ממש החמיא לי, כי אני לא".
מה הבגד שאת הכי אוהבת בארון שלך?
"גופיה לבנה עם פסים בצבעי אדום כחול מפול אנד בר"
"אני בדרך כלל לא משתגעת, אני חושבת שהדבר הכי משוגע שעשיתי זה סנפלינג, או שרכבתי על גמל".
"כשנולדתי הייתי כל כך מכוערת ( דרך אגב נולדתי עם שיער שחור ועיניים חומות), שאבא שלי אמר לסבתא שלי שעוד לא יבואו לראות אותי כי אני ממש מפחידה".
אם אי פעם תהפכי למפורסמת, בזכות מה זה יהיה?
"החלום שלי זה לעסוק בשירה כתחום מרכזי בחיים שלי, אבל עד שאני אפתח את זה ברמה יותר מקצועית, אני רוצה מאוד להיות דוגמנית".
אם היית צריכה לבחור מאכל אחד שתאכלי כל החיים, מה זה היה?
מה הטיפ הכי טוב שיש לך לשמירה על הגזרה ועל אורח חיים בריא?
"לא להיות עצלנים! לאכול בריא ולא להגזים בכמויות, ולהפחית בשטויות (אני לא בעד לוותר לגמרי). לבנות לעצמכם שגרת אימונים שמתאימה לכם הכוללת חדר כושר, ריקוד או כל ספורט אחר והכי חשוב- משמעת עצמית".
"אני רצה להיות מאושרת. זוגיות יציבה ומאושרת, ילדים בריאים, אני אעבוד רק במה שאני אוהבת וגורם לי סיפוק".
"תמיד להגיד תודה על מה שיש, שום דבר לא מובן מאליו! אל תתעסקו בלהשיג מה שיש לאחרים. תסתפקו ותאהבו את כל מה שקיבלתם. קמתם בבוקר? פתחתם עיניים? אתם מתפקדים? כל השאר זה בונוס".